
	DĖL UKRAINIEČIŲ VAIKŲ UGDYMO 2023–2024 MOKSLO METAIS



Lietuvos Respublikos švietimo, mokslo ir sporto ministerija (toliau – Ministerija), siekdama užtikrinti sklandų iš Ukrainos į Lietuvą atvykusių vaikų ugdymo organizavimą, informuoja, kad įgyvendinant Lietuvos Respublikos švietimo įstatymo 24 straipsnio 3 dalies nuostatą, kad valstybės garantuojamas švietimas pagal priešmokyklinio, pradinio, pagrindinio ir vidurinio ugdymo programas teikiamas Lietuvos Respublikos piliečiams, gyvenantiems Lietuvos Respublikoje, ir užsieniečiams, turintiems teisę nuolat ar laikinai gyventi Lietuvos Respublikoje, ir Lietuvos Respublikos užsieniečių teisinės padėties įstatyme įtvirtintą nuostatą, kad nepilnamečiai asmenys turi teisę mokytis pagal ikimokyklinio, priešmokyklinio ir bendrojo ugdymo programą, nepilnamečiam asmeniui, kuriam yra / ar buvo suteikta laikinoji apsauga[footnoteRef:2], nuo 2023 m. rugsėjo 1 d. privalo būti teikiamas ugdymas pagal priešmokyklinio, bendrojo ugdymo programas ar vykdoma profesinio mokymo programa Lietuvos ugdymo įstaigose.  [2:  Lietuvos Respublikos Vyriausybės 2022 m. kovo 16 d. nutarimas Nr. 224 „Dėl laikinosios apsaugos Lietuvos Respublikoje užsieniečiams suteikimo“ (https://www.teisesakturegistras.lt/portal/lt/legalAct/168d5e60a54611ec8d9390588bf2de65/asr).] 

Organizuojant vaikų ir mokinių, atvykusių iš Ukrainos, ugdymą 2023–2024 mokslo metais, rekomenduojame vadovautis Ministerijos aplinkraštyje dėl ukrainiečių vaikų ugdymo 2022–2023 mokslo metais[footnoteRef:3] numatytomis vaikų ir mokinių priėmimo, registravimo į ugdymo įstaigas, ugdymo organizavimo, pasiekimų vertinimo ir įteisinimo nuostatomis. Atkreipiame dėmesį, kad visiems bendrojo ugdymo mokiniams rekomenduojama mokytis kasdieniu mokymo proceso organizavimo būdu grupinio mokymosi forma pagal Lietuvos bendrojo ugdymo programas, ugdymo procesą organizuojant pagal 2023–2024 m. m. bendruosius ugdymo planus[footnoteRef:4] bei formuojant klases, vertinant, pripažįstant išsilavinimą taip, kaip nustato Lietuvos teisės aktai. Mokymasis nuotolinio mokymo proceso organizavimo būdu pagal Ukrainos bendrąsias ugdymo programas ukrainiečių kalba, Ukrainos švietimo ministerijos pripažintose nuotolinio mokymo mokyklose, registruojant mokinius Lietuvos mokyklose kaip besimokančius pavienio mokymosi forma, galimas ne ilgiau nei vienus mokslo metus nuo atvykimo į Lietuvą pradžios. Tie mokiniai, kurie gyvena Lietuvoje ir 2022–2023 m. m. mokėsi nuotolinio mokymo proceso organizavimo būdu Ukrainos švietimo ministerijos pripažintose nuotolinio mokymo mokyklose, 2023–2024 m. m. privalo mokytis kasdieniu mokymo proceso organizavimo būdu grupinio mokymosi forma mokyklose Lietuvoje, t. y. klasėse, kartu su kitais mokiniais.  [3:  Lietuvos Respublikos švietimo, mokslo ir sporto ministerijos 2022 m. birželio 30 d. raštas Nr. SR-2534 „Dėl ukrainiečių vaikų ugdymo 2022–2023 mokslo metais“ (https://smsm.lrv.lt/lt/informacija-del-karo-pabegeliu-is-ukrainos/naudingos-nuorodos-lietuvos-mokykloms).]  [4:  Lietuvos Respublikos švietimo, mokslo ir sporto ministro 2023 m. balandžio 24 d. įsakymas Nr. V-586 „Dėl 2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųjų ugdymo planų patvirtinimo“ (V-586 Dėl 2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųj... (e-tar.lt)).] 

Primename, kad, nepriklausomai nuo pasirinkto mokymosi būdo ir formos, ugdomosios kalbos ar ugdymo programos, visi mokiniai, atvykę iš Ukrainos ir registruoti Lietuvos mokyklose, skirtingomis apimtimis ir tempu privalo mokytis lietuvių kalbos pagal kalbos mokėjimo lygius (A1–B2)[footnoteRef:5]. Visiems vaikams turi būti užtikrinamas bendravimas su bendraamžiais bei sudaryta galimybė dalyvauti ugdymo įstaigos organizuojamose neformaliojo vaikų švietimo veiklose, teikiama būtina švietimo ir mokymosi pagalba, nuolat palaikomas ryšys su vaiku, šeima ir mokykla, kurioje mokoma(si) nuotoliniu būdu. [5:  Lietuvių kalbos pagal kalbos mokėjimo lygius (A1–B2) bendroji programa (projektas, NŠA) 
(Lietuvių kalbos pagal lygius (A1-B2) BP projektas_2021-08-16.pdf (emokykla.lt)).] 

Atkreiptinas dėmesys, kad visi vaikai ir pilnamečiai mokiniai, ugdomi pagal bendrojo ugdymo programas, privalo pasitikrinti sveikatą, kaip tai numato Vaikų ir pilnamečių mokinių, ugdomų pagal bendrojo ugdymo programas, sveikatos tikrinimo tvarkos aprašas[footnoteRef:6]. [6:  Lietuvos Respublikos sveikatos apsaugos ministro 2000 m. gegužės 31 d. įsakymas Nr. V-301 „Dėl profilaktinių sveikatos tikrinimų sveikatos priežiūros įstaigose“ (https://e-seimas.lrs.lt/portal/legalAct/lt/TAD/TAIS.102647/asr).] 

Pažymėtina, kad IV gimnazijos klasės mokiniai, 2023–2024 m. m. besimokantys pagal vidurinio ugdymo programas ir siekiantys 2024 metais Lietuvoje įgyti vidurinį išsilavinimą bei gauti tai patvirtinantį dokumentą (brandos atestatą), privalės turėti patenkinamus dalykų metinius pažymius / įskaitas ir išlaikyti privalomą lietuvių kalbos ir literatūros brandos egzaminą (mokyklinį arba valstybinį) bei dar bent vieną pasirinkto dalyko brandos egzaminą. 2024 metais lietuvių kalbos ir literatūros egzaminą leidžiama laikyti turint patenkinamą dalyko metinį pažymį ir išlaikytą lietuvių kalbos ir literatūros įskaitą. Jei mokinys turės lietuvių kalbos ir literatūros dalyko patenkinamą metinį pažymį, bet neišlaikys šio dalyko valstybinio arba mokyklinio brandos egzamino pagrindinėje sesijoje, jis galės tais pačiais metais pakartotinėje sesijoje perlaikyti mokyklinį lietuvių kalbos ir literatūros egzaminą. Jei pasibaigus ugdymo procesui, lietuvių kalbos ir literatūros ar kito dalyko metinis pažymys bus nepatenkinamas, mokinys gali pasiekti patenkinamą pasiekimų lygį iki mokslo metų pabaigos mokytojams skyrus papildomus darbus ir pagalbą. Mokiniui, po papildomų darbų nepasiekus patenkinamo pasiekimų lygio, kitais mokslo metais galima nemokamai mokytis švietimo, mokslo ir sporto ministro nustatytomis mokymosi formomis[footnoteRef:7] atskiro vidurinio ugdymo programos dalyko ir atsiskaityti. [7:  Lietuvos Respublikos švietimo, mokslo ir sporto ministro 2012 m. birželio 28 d. įsakymas Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (https://e-seimas.lrs.lt/portal/legalAct/lt/TAD/TAIS.429262/asr).] 

Ministerija primena, kad visi iš Ukrainos atvykę mokiniai, besimokantys Lietuvos bendrojo ugdymo mokyklose, sugrįžę į Ukrainą bus įtraukti į Ukrainos bendrojo ugdymo institucijas (į tas, kuriose ugdėsi iki priverstinio pasitraukimo iš Ukrainos, ar į kitas Ukrainos bendrojo ugdymo įstaigas). Įtraukimas į Ukrainos bendrojo ugdymo įstaigą bus vykdomas vieno iš vaiko tėvų pateikto prašymo pagrindu; kėlimas į kitus mokslo metus (į aukštesnę klasę) bus vykdomas Ukrainos bendrojo ugdymo įstaigos pedagogų tarybos sprendimu, vadovaujantis tai reglamentuojančiais teisės aktais, atsižvelgiant į metinius mokinių įvertinimo rezultatus. Išsamesnė informacija pateikiama Ministerijos 2023 m. kovo 30 d. rašte Nr. SR-1221[footnoteRef:8]. [8:  Lietuvos Respublikos švietimo, mokslo ir sporto ministerijos 2022 m. kovo 30 d. raštas Nr. SR-1221 „Dėl mokinių iš Ukrainos“ (https://smsm.lrv.lt/lt/informacija-del-karo-pabegeliu-is-ukrainos/naudingos-nuorodos-lietuvos-mokykloms).
] 

Kviečiame savivaldybių vadovus, švietimo padalinių darbuotojus, švietimo įstaigų vadovus ir bendruomenes laiku ir kryptingai ruoštis ateinantiems mokslo metams, siekiant padėti nuo karo Ukrainoje pabėgusiems mokiniams.

Švietimo, mokslo ir sporto viceministras                                                               Ramūnas Skaudžius

